Public procurement notice: Contract Notice
Published: 2016-02-23
Buyer: Den Europæiske Union
Country: ME
Contract type: Services
Procedure: Restricted procedure
CPV classification: 48810000: Information systems
Submission deadline: 2016-04-04
EU fund: ESF

Technical requirements: Formålet med denne kontrakt er at skabe supplerende delsystemer inden for fiskeriinformationssystemet for at forbedre kontrollen med og forvaltningen af fiskeriet i Montenegro og bistå ved oprettelsen af et system til automatisk placering og identificering af fiskerifartøjer med en samlet længde på mindst 10 meter.
• Softwareløsninger til følgende delsystemer inden for fiskeriinformationssystemet udarbejdes, og delsystemerne er udviklet som webapplikationer, gjort kompatible med de eksisterende delsystemer og er fuldt ud funktionsdygtige:
• Fiskere, fiskeriforvaltning og -kontrol er uddannet i at anvende relevante dele af fiskeriinformationssystemet.
• De tekniske specifikationer og udbudsmaterialet for indkøbet af udstyret til gennemførelsen af systemet til automatisk placering og identifikation er udarbejdet i overensstemmelse med kravene i den fælles fiskeripolitik, som understøttes af markedsundersøgelser og fuldt ud overholder bestemmelserne i »den praktiske vejledning til kontraktprocedurer i forbindelse med EU's eksterne aktiviteter« (PRAG) i forbindelse med udbuddet om leverancer, der forvaltes og finansieres af den ordregivende myndighed.
• Den ordregivende myndighed støttes i dennes svar på præciseringer og klager vedrørende tekniske specifikationer i løbet af udbudsproceduren.
• Gennemførelsen af leverancekontrakten om indkøb og montering af udstyr til automatisk placering og identifikation tilses af kontrahenten til sikring af dets drift.
Deltagelse er åben for alle fysiske personer, der er statsborgere i, og juridiske personer (der deltager enten individuelt eller i en sammenslutning — et konsortium — af ansøgere), der faktisk er etableret i en medlemsstat i Den Europæiske Union eller i et valgbart land eller territorium som angivet i Europa-Parlamentets og Rådets forordning (EU) nr. 236/2014 af 11.3.2014 om fælles regler og procedurer for gennemførelse af instrumenterne til finansiering af Unionens optræden udadtil for det gældende instrument, hvorunder kontrakten finansieres (se endvidere punkt 28 nedenfor). Deltagelse er ligeledes åben for internationale organisationer.
Alle valgbare fysiske og juridiske personer (i henhold til punkt 10 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikkevalgbar fysisk eller juridisk person (i henhold til punkt 10) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikkevalgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG 2.4.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring, vedlagt standardansøgningsskemaet, om, at de ikke befinder sig i nogen af udelukkelsessituationerne anført i afsnit 2.3.3 i PRAG.
På grundlag af de indgivne ansøgninger vil mellem 4 og 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre de ansøgere, der opfylder kriterierne, til at afgive bud.
Følgende udvælgelseskriterier vil finde anvendelse på ansøgerne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet: Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter.